ગુજરાતમાં પણ મોટાભાગના એક્ઝિટ પોલમાં ભાજપની સરકાર બનવાના સંકેતો આપવામાં આવી રહ્યાં છે. એબીપી-સીએસડીએસના સર્વે અનુસાર, ગુજરાતમાં ફરી એકવાર ભાજપની સરકાર બનવાની સબળ સંભાવના છે. સૌરાષ્ટ્ર-કચ્છ, દક્ષિણ ગુજરાત અને ઉત્તર ગુજરાત મળીને ભાજપને 93 બેઠકો, કોંગ્રેસને 48 બેઠકો મળી રહી છે. Axis My India @IndiaToday Poll અનુસાર ભારતીય જનતા પાર્ટીને 47થી 55 બેઠકો મળવાનું અનુમાન છે, કોંગ્રેસને 13થી 20 બેઠકો અને અન્યોના ખાતામાં 0થી 2 બેઠકો મળવાની સંભાવના છે. IndiaTV-VMR Exit Pollના અનુમાન અનુસાર ભાજપ 104થી 114 બેઠકો જીતી પોતાનું સ્થાન જાળવી રાખશે, કોંગ્રેસને 65થી 75 બેઠકો મળશે અને અન્યોને માત્ર 2થી 4 બેઠકો મળશે. દ.ગુજરાતમાં ભાજપને 24-30 અને કોંગ્રેસને 6-8 બેઠકો મળી શકે છે. ટાઇમ્સ નાઉ-વીએમઆરના એક્ઝિટ પોલ અનુસાર, 182માંથી ભાજપને 109 બેઠકો મળી શકે છે, જ્યારે કોંગ્રેસના ખાતામાં માત્ર 70 બેઠકો આવે એવું બને. અન્યોને 3 બેઠકો મળશે. ન્યૂઝ ટુડે ચાણક્યના એક્ઝિટ પોલ અનુસાર પણ ભાજપના ખાતામાં જ સૌથી વધુ બેઠકો જાય છે. આ અનુમાન અનુસાર, ભાજપના ફાળે 135 અને કોંગ્રેસના ફાળે 47 બેઠકો જશે.